CELEX: 32020D0407
Language: hr
Date: 2020-03-16 00:00:00
Title: Odluka (EU) 2020/407 Europske Središnje Banke od 16. ožujka 2020. o izmjeni Odluke (EU) 2019/1311 o trećoj seriji ciljanih operacija dugoročnijeg refinanciranja (ESB/2020/13)

17.3.2020   
               
               
                  HR
               
               
                  Službeni list Europske unije
               
               
                  L 80/23
               
            
         ODLUKA (EU) 2020/407 EUROPSKE SREDIŠNJE BANKE
         od 16. ožujka 2020.
         o izmjeni Odluke (EU) 2019/1311 o trećoj seriji ciljanih operacija dugoročnijeg refinanciranja (ESB/2020/13)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
         uzimajući u obzir Statut Europskog sustava središnjih banaka i Europske središnje banke, a posebno prvu alineju njegova članka 3. stavka 1., članak 12. stavak 1., drugu alineju članka 18. stavka 1. i drugu alineju članka 34. stavka 1.,
         uzimajući u obzir Smjernicu (EU) 2015/510 Europske središnje banke od 19. prosinca 2014. o provedbi monetarne politike Eurosustava (Smjernica o Općoj dokumentaciji) (ESB/2014/60) (1),
         budući da:
         
                     (1)
                  
                  
                     U skladu s člankom 1. stavak 4. Smjernice (EU) 2015/510 (ESB/2014/60), Upravno vijeće ESB-a može, u svako doba, izmijeniti alate, instrumente, zahtjeve, kriterije i postupke za provođenje operacija monetarne politike Eurosustava.
                  
               
                     (2)
                  
                  
                     U provođenju svojih ovlaštenja u vezi stabilnosti cijena i radi očuvanja povoljnih uvjeta bankarskog kreditiranja i podržavanja prilagodljivog stava monetarne politike u državama članicama čija je valuta euro, Upravo vijeće je 22. srpnja 2019. donijelo Odluku (EU) 2019/1311 Europske središnje banke (ESB/2019/21) (2). Ova odluka predviđa treću seriju ciljanih operacija dugoročnijeg refinanciranja koje se provode u razdoblju od rujna 2019. do ožujka 2021.
                  
               
                     (3)
                  
                  
                     Kako bi se podržalo kreditiranje onih koji su najviše pogođeni širenjem bolesti koronavirusa (COVID-19), posebno malih i srednjih poduzetnika, Upravno vijeće je 12. ožujka 2020. odlučilo promijeniti tri parametra treće serije ciljanih operacija dugoročnijeg refinanciranja, odnosno povećati zaduženje s 30% na 50%, izmijeniti najviši iznos ponude za pojedine treće serije ciljanih operacija dugoročnijeg refinanciranja, te počevši od rujna 2021., ponuditi za iznose zadužene temeljem prethodnih serija treće serije ciljanih operacija dugoročnijeg refinanciranja, mogućnost prijevremene otplate u roku od 12 mjeseci nakon namire svake operacije, umjesto 24 mjeseca.
                  
               
                     (4)
                  
                  
                     Kako bi se ovi prilagođeni parametri odmah primijenili, ova odluka treba stupiti na snagu bez odlaganja.
                  
               
                     (5)
                  
                  
                     Odluku (EU) 2019/1311 (ESB/2019/21) trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Izmjene
            Odluka (EU) 2019/1311 (ESB/2019/21) mijenja se kako slijedi:
            
                        1.
                     
                     
                        Članak 4. se mijenja kako slijedi:
                        
                                    (a)
                                 
                                 
                                    stavak 2. zamjenjuje se sljedećim:
                                    
                                       “2.   Svaki iznos zaduženja sudionika jednak je 50 % njegovog ukupnog referentnog stanja umanjeno za svaki iznos koji je prethodno zadužio taj sudionik u trećoj seriji ciljanih operacija dugoročnijeg refinanciranja temeljem ciljanih operacija dugoročnijeg refinanciranja druge serije temeljem Odluke (EU) 2016/810 (ESB/2016/10) i još je nepodmiren na datum namire treće serije ciljanih operacija dugoročnijeg refinanciranja uzimajući u obzir svaku pravno obvezujuću obavijest za prijevremenu otplatu koju je izvršio sudionik u skladu s člankom 6. Odluke (EU) 2016/810 (ESB/2016/10). Odgovarajući tehnički izračuni navedeni su u Prilogu I”;
                                    
                                 
                              
                                    (b)
                                 
                                 
                                    stavak 4. zamjenjuje se sljedećim:
                                    
                                       “4.   Svaki iznos ponude sudionika za svaku treću seriju ciljanih operacija dugoročnijeg refinanciranja jednak je njegovom iznosu zaduženja umanjenom za iznose zadužene temeljem prethodnih serija treće serije ciljanih operacija dugoročnijeg refinanciranja. Smatrat će se da ovaj iznos predstavlja najviši iznos ponude za svakog sudionika te se primjenjuju pravila važeća za ponude koje premašuju najviši iznos ponude, kako je utvrđeno u članku 36. Smjernice (EU) 2015/510 (ESB/2014/60). Odgovarajući tehnički izračuni navedeni su u Prilogu I”;
                                    
                                 
                              
                  
                        2.
                     
                     
                        u članku 5a, stavak 1. zamjenjuje se sljedećim:
                        
                           “1.   Od rujna 2021., počevši 12 mjeseci nakon namire svake ciljane operacije dugoročnijeg refinanciranja treće serije, sudionik, na tromjesečnoj osnovi, ima mogućnost prekida ili smanjenja iznosa dotične ciljane operacije dugoročnijeg refinanciranja treće serije prije dospijeća.”
                        
                     
                  
                        3.
                     
                     
                        u Prilogu I. odjeljku 1., treći stavak zamjenjuje se sljedećim:
                        “Iznos zaduženja jednak je 50 % referentnog stanja a koji se odnosi na sudionika (*1) umanjeno za iznos zaduženja od strane sudionika u ciljanim operacijama dugoročnijeg refinanciranja temeljem Odluke (EU) 2016/810 (ECB/2016/10) (ciljane operacije dugoročnijeg refinanciranja druge serije), a koji su još nepodmireni na datum namire odgovarajuće treće serije ciljanih operacija dugoročnijeg refinanciranja ili nula ako je taj iznos negativan, odnosno:
                        
                            za k = 1,…,7.
                        
                           (*1)  Upućivanja na „sudionika” smatraju se upućivanjima na pojedinačne sudionike ili grupe za treću seriju ciljanih operacija dugoročnijeg refinanciranja.“;"
                        
                     
                  
                        4.
                     
                     
                        u Prilogu I. odjeljku 1., peti stavak zamjenjuje se sljedećim:
                        “Iznos ponude koji se primjenjuje na svakog sudionika u svakoj ciljanoj operaciji dugoročnijeg refinanciranja treće serije je njegov iznos zaduživanja BAk
                            umanjen za iznose zadužene u okviru prethodnih ciljanih operacija dugoročnijeg refinanciranja treće serije. Neka je  zaduženje sudionika u trećoj seriji ciljanih operacija dugoročnijeg refinanciranja k, tada  gdje je BLk
                            iznos ponude za ovog sudionika u operaciji k koja se definira kako slijedi:
                        
                           
                        za k = 2,…,7.“.
                     
                  
         
            Članak 2.
            Stupanje na snagu
            Ova odluka stupa na snagu 17. ožujka 2020.
         
         
            Sastavljeno u Frankfurtu na Majni 16. ožujka 2020.
            
               
                  Za Upravno vijeće ESB-a
               
               
                  Predsjednica ESB-a
               
               Christine LAGARDE
            
         
         
            (1)  SL L 91, 2.4.2015, str. 3.
         
         
            (2)  Odluka (EU) 2019/1311 EUropske središnje banke od 22. srpnja 2019. o trećoj seriji ciljanih operacija dugoročnijeg refinanciranja (ESB/2019/21) (SL L 204, 2.8.2019., str. 100.).